করতোয়া নদী
করতোয়া নদী বর্তমানে ভারতের পশ্চিমবঙ্গের জলপাইগুড়ি জেলায় উৎপত্তি লাভ করেছে। অতঃপর এই নদীর জলধারা বাংলাদেশের পঞ্চগড় জেলার তেতুলিয়া উপজেলার ভোজনপুর ইউনিয়ন দিয়ে বাংলাদেশে প্রবেশ করেছে এবং দিনাজপুর সদর উপজেলার সরকারপুর ইউনিয়ন পর্যন্ত প্রবাহিত হয়ে আত্রাই নদীতে পতিত হয়েছে।
কাজীপুর নদী
কাজিপুর নদীটি মূলত যমুনা নদীর একটি ক্ষুদ্র জলধারা যা কাজিপুরের উত্তরাংশে পৃথক হয়েছে। নদীটি কাজিপুর উপজেলার মধ্য দিয়ে দক্ষিণে প্রবাহিত হয়ে সিরাজগঞ্জ সদর উপজেলার কাছে ইছামতি নদীর সাথে মিলিত হয়েছে। কাজিপুর নদী এবং ইছামতির মিলিত জলধারা রায়গঞ্জ উপজেলার নালকার কাছে করতোয়া নদীর সাথে মিলিত হয়েছে।